kung akoy mapapasakainsikan at malalagay ako sa gayong kagipitan ang una ko munang tatawagan ay yaong lalong hindi kilalang santo sa calendario kay sa kay confusio budha. kung itoy isang kataasang tunay ng uri ng katolisismo kayay kahinaan sa paghuhulo at pagka walang katibayan ng pag iisip ng mga lahing dilaw, ay malilinaw lamang ng isang pagkilalang masusi ng antropologia . si ben zayb ay gumamit ng kilos guro at pinagalaw ang hintuturo sa hangin, sabay sa pagtataka sa sariling pag iisip na marunong humango ng maraming banggit at katuturan sa maliliit na bagay. at sa dahilang nakita, na si simoun ay nagbubulaybulay dahil sa bagay na kasasabi pa lamang niya, ay tinanong na kung ano ang iniisip. dalawang bagay na mahalaga ang sagot ni simoun, dalawang katanungang maidaragdag sa inyong susulatin. una: ano kaya ang nangyari sa diablo ng biglang makulong sa bato? naiwan doon?